### | | | | --- | --- | | | | | --- | | **Byråd** 30. august 2016 Sagsnr. 710-2016-40271 Dok.nr. 710-2016-291810 Sagsbehandler DPBCJ | | 138.                Sikkerhedsstillelse ved udbud af anlægsopgaver - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal på baggrund af
indstilling fra Business Region Aarhus tage stilling til niveau for
sikkerhedsstillelse ved udbud af anlægsopgaver.

I forbindelse med bygge- eller
anlægsprojekter (både ved nybyggeri eller større drifts- og
vedligeholdelsesopgaver), stiller entreprenøren en sikkerhed.
Sikkerhedsstillelsen er typisk en bankgaranti som kan komme til udbetaling,
hvis entreprenøren ikke færdiggør arbejdet. Udgangspunktet er oftest, at
entreprenøren stiller en sikkerhed, der svarer til 15 % af entreprisesummen,
når entreprisesummen er af en vis størrelse. Sikkerhedsstillelsen nedskrives
til 2 % et år efter byggeriets færdiggørelse og bortfalder helt efter to år. Beløbsgrænsen
for hvornår der kræves sikkerhedsstillelse varierer fra kommune til kommune i
Business Region Aarhus.

Som bilag er vedhæftet tabel, der
viser det aktuelle niveau for sikkerhedsstillelse blandt kommunerne i Business
Region Aarhus. Tabellen viser, at der blandt kommunerne i Business Region
[adresse] stilles krav om sikkerhedsstillelse ved entreprisesummer fra 200.000 kr.
til 1 mio. kr. To kommuner har ikke fastsat en beløbsgrænse. I [adresse]
er beløbsgrænsen 300.000 kr.

Hovedparten af de danske kommuner
stiller krav om sikkerhed ved entreprisesummer på mellem 500.000 kr. og 1 mio. kr.

Dansk Byggeri har i en henvendelse
til Business Region Aarhus anført behovet for en fælles tilgang til
sikkerhedsstillelse i forbindelse med udbud af bygge- og anlægsprojekter på kommunalt
niveau.

Borgmestrene i Business Region Aarhus besluttede på et
styregruppemøde 24. juni 2016 at indstille til kommunerne, at entrepriser på
anlægsprojekter under 1 mio. kr. ikke fremover medfører krav om
sikkerhedsstillelse i Business Region Aarhus.

**VURDERING**

Business Region Aarhus vurderer,
at kommunerne uden den store risiko kan tilnærme sig et niveau, hvor der først
stilles krav om sikkerhedsstillelse ved projekter over 1 mio. kr.

Et af målene med at fastsætte en
relativ høj grænse for sikkerhedsstillelse er, at små og mellemstore
entreprenører i højere grad byder ind på de kommunale anlægsopgaver.

Harmonisering af kravene om
sikkerhedsstillelse overfor entreprenørerne i Business Region Aarhus er et skridt
i retning af en styrket business region, der arbejder sammen om tiltag, der giver
bedre og fælles vilkår for entreprenører.

Generelt er bygge- og
anlægsopgaverne i [adresse] mindre end i de større kommuner. Ved at hæve
niveauet for sikkerhedsstillelse påtager Favrskov Kommune sig derfor en
forholdsvis større økonomisk risiko. Ikke mindst ved en hyppig brug af
fagentrepriser, hvor et stort anlægsprojekt kan bestå af en række
fagentrepriser som hver især er under 1 mio. kr.

Sikkerhedsstillelsen anvendes
typisk i forbindelse med udbedring af fejl og mangler efter byggeriets
aflevering (f.eks. ved 1 års eller 5 års gennemgangen). Her kan en
sikkerhedsstillelse helt eller delvis dække udgifterne, hvis betalingen ikke
kan inddrives på anden måde.

Et højere niveau for
sikkerhedsstillelse kan betyde, at entreprenører, der tidligere har haft
vanskeligt ved at stille sikkerhed nu i højere grad byder ind på opgaverne.
Endvidere vil en forhøjelse af niveauet medføre lidt færre administrative
opgaver i forbindelse med håndteringen af sikkerhedsstillelsen.

Der har kun været få tilfælde,
hvor [adresse] i forbindelse med en entreprenørs konkurs eller af andre
årsager, har måttet gøre brug af sikkerhedsstillelsen.

**ØKONOMI**

Der er ingen umiddelbare økonomiske konsekvenser.

**INDSTILLING**

Direktøren for Job og Økonomi indstiller til Byrådet:

1.    At det besluttes om entrepriser på anlægsprojekter til en
værdi under 1 mio. kr. fremover medfører krav om
sikkerhedsstillelse.

**BESLUTNING**

***Økonomiudvalget, 23. august 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Niveau for sikkerhedsstillelse blandt kommunerne i BRA | 710-2016-276271 |